доведе до по-релевантна информация. Независимо от това, би било приемливо да се определят само някои от поредица сходни финансови активи или сходни финансови пасиви, ако по този начин се постигне значително намаляване (по-възможност дори по-голямо намаляване, отколкото при други допустими определяния) на несъпоставимостта. Например, да предположим, че дадено предприятие притежава определен брой сходни финансови задължения, чиято обща сума възлиза на 100 ВЕ (1) и определен брой финансови активи, чиято обща сума възлиза на 50 ВЕ, но са оценени на различна база. Предприятието може значително да намали несъпоставимостта при оценяването като определи при първоначалното им признаване всички активи и само някои от пасивите (например, отделни задължения на обща стойност 45 ВЕ) по тяхната справедлива стойност с изменение в печалбата или загубата. Независимо от това, тъй като определянето по справедлива стойност с изменение в печалбата или загубата може да се прилага единствено по отношение на цял финансов инструмент, предприятието в този пример трябва да определи едно или повече задължения в тяхната цялост. То не може да определи нито компонент от задължението (например, промените в стойността, свързани само с един вид риск, каквито са промените в отправния лихвен процент), нито част (т.е. процент) от пасива.
 Параграф 9, буква б), ii): Група финансови активи, финансови пасиви или и двете се управлява, а нейното представяне се оценява на базата на справедливата стойност в съответствие с документираната стратегия за управление на риска или за инвестиции
 РП4З. Образуванието може да управлява и да оценява представянето на група финансови активи, финансови пасиви или и двете по такъв начин, че оценяването на тази група по справедлива стойност с изменение в печалбата или загубата води до по-релевантна информация. Акцентът в този случай попада по-скоро върху начина, по който образуванието управлява и оценява представянето, отколкото върху характера на неговите финансови инструменти.
 РП4И. Следните примери показват кога това условие може да бъде спазено. При всички положения образуванието може да използва това условие, за да определи финансовите активи или финансовите пасиви по тяхната справедлива стойност с изменение в печалбата или загубата, само ако спазва принципа, съдържащ се в параграф 9, буква б), ii).
 а)
 Образуванието представлява фонд за рисков капитал, взаимен фонд, доверителен фонд или подобна организация, чиято стопанска дейност е да инвестира във финансови активи с цел печалба от тяхната обща възвращаемост под формата на дялово участие или дивиденти и промени в справедливата стойност. IAS 28 Инвестиции в свързани предприятия и IAS 31 Дялово участие в смесени предприятия позволяват тези инвестиции да бъдат изключени от техния обхват, при условие че те се оценяват по справедлива стойност с изменение в печалбата или загубата. Образуванието може да приложи същата счетоводна политика по отношение и на други инвестиции, управлявани на базата на общата възвращаемост, но влиянието му върху които е недостатъчно, за да попаднат те в обхвата на IAS 28 или IAS 31.
 б)
 Образуванието притежава финансови активи и финансови пасиви, които споделят един или повече рискове и тези рискове се управляват и се оценяват на базата на справедливата стойност в съответствие с документираната политика за управление на активите и пасивите. Пример за това може